L'Ajuntament de Llíria du a terme una campanya de retirada de fibrociment per un gestor autoritzat
06 de octubre de 2022

L'Ajuntament de Llíria està duent a terme una campanya per a eliminar les peces de fibrociment existents al terme municipal, depositades de manera il•legal en via pública i moltes d'elles al costat de contenidors.

Els treballs de retirada d'estos residus altament perillosos s'estan realitzant per un gestor autoritzat en un total de 13 punts del municipi. Cal recordar que l'eliminació del fibrociment i el seu correcte tractament només pot ser executada per empreses especialitzades amb personal degudament acreditat.

“Estem parlant d'un residu altament perillós que suposa un risc per a la salut i el medi ambient, per la qual cosa instem encaridament la ciutadania a realitzar una correcta gestió d'este material”, ha afirmat la regidora de Gestió de Residus, Mª Cruz García.

Igualment, des de la Regidoria s'insisteix que s'aplicarà la màxima sanció a aquelles persones que depositen fibrociment de manera il•legal en la via pública o en qualsevol punt no autoritzat ni gestionat adequadament.